ตลาดหุ้นเอเชียเช้านี้คึกคัก รับดาวโจนส์ปิดพุ่งกว่า300จุด-จับตาประธานเฟดแถลงนโยบายพรุ่งนี้
ตลาดหุ้นเอเชียเช้านี้คึกคัก รับดาวโจนส์ปิดพุ่งกว่า300จุด-นักลงทุนจับตา "เจอโรม พาวเวล" ประธานเฟดแถลงนโยบายครั้งแรกพรุ่งนี้ (27 ก.พ.)
26 ก.พ. 2561

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ ขานรับดัชนีดาวโจนส์ตลาดหุ้นนิวยอร์กที่ปิดพุ่งขึ้นกว่า 300 จุดเมื่อวันศุกร์ โดยได้ปัจจัยบวกจากการอ่อนตัวของอัตราผลตอบแทนพันธบัตรรัฐบาลสหรัฐ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,134.64 จุด เพิ่มขึ้น 241.86 จุด, +1.10% ดัชนี SSE Composite ตลาดหุ้นจีนเปิดวันนี้ที่ 3,307.30 จุด เพิ่มขึ้น 18.28 จุด, +0.56% ดัชนี HSI ตลาดหุ้นฮ่องกงเปิดวันนี้ที่ 31,528.29 จุด เพิ่มขึ้น 261.12 จุด, +0.84% ดัชนี TAIEX ตลาดหุ้นไต้หวันเปิดวันนี้ที่ 10,827.98 จุด เพิ่มขึ้น 33.43 จุด, +0.31% ดัชนี KOSPI ตลาดหุ้นเกาหลีใต้เปิดวันนี้ที่ 2,465.35 จุด เพิ่มขึ้น 13.83 จุด, +0.56% ดัชนี FTSE STI ตลาดหุ้นสิงคโปร์เปิดวันนี้ที่ 3,543.27 จุด เพิ่มขึ้น 10.05 จุด, +0.28% ดัชนี FBMKLCI ตลาดหุ้นมาเลเซียเปิดวันนี้ที่ 1,864.21 จุด เพิ่มขึ้น 2.71 จุด, +0.15%
ส่วนดัชนี PSE Composite ตลาดหุ้นฟิลิปปินส์เปิดวันนี้ที่ 8,450.15 จุด ลดลง 17.41 จุด, -0.21% ดัชนี Jakarta Composite ตลาดหุ้นอินโดนีเซียเปิดวันนี้ที่ 6,615.37 จุด ลดลง 4.43 จุด, -0.07%
นอกจากนี้ นักลงทุนยังจับตานายเจอโรม พาวเวล ประธานธนาคารกลางสหรับ (เฟด) ซึ่งจะกล่าวแถลงการณ์รอบครึ่งปีต่อสภาคองเกรสสหรัฐในวันที่ 27 ก.พ. โดยจะเป็นการแสดงวิสัยทัศน์เกี่ยวกับนโยบายการเงินเป็นครั้งแรกของเขาต่อรัฐสภาสหรัฐ